Juan Fernández Martín

Juan Fernández Martín (Alhama de Granada, Granada, 1957ko urtarrilaren 5a - ) espainiar txirrindulari ohia da, profesionala 1977 eta 1988 artean.

Bere kirol ibilbide profesionalean zehar, 50 garaipen lortu zituen. Horien artean nabarmentzekoak dira Munduko Txirrindularitza Txapelketan lortutako 3 brontzeko domina, Espainiako Vueltako 4 etapa garaipen eta Italiako Giroan lortutako etapa garaipen bat.

 Kirol ibilbidea 
Granadako probintzian jaioa bazen ere, Euskal Herrira etorri zen hamaika urte besterik ez zituelarik eta Gasteizen hazi eta hezi zen.

Arabako hiriburuko “Sociedad Ciclista Vitoriana” klubean hasi zen lehiatzen.
Gero, juniorretan, hiru urtez “Finanzauto y Servicios” klubean aritu zen. Geroago urtebetez “Brasileña Melita” taldean egon zen, Kas taldera iritsi aurretik, zeinarekin Eskualdeetako Espainiako Txapelketa titulua lortu zuen.

1979an lortu zuen bere lehen kontratu profesionala talde honetan. Lehenbiziko urtean hiru garaipen lortu zituen. 1980an Zor-Vereco taldera joan zen, non Espainiako tropeleko txirrindulari garrantzitsuenetako bat bihurtu zen. Urte horretan bertan, Espainiako Txapelketa irabazi zuen eta brontzezko domina lortu zuen Sallancheseko Munduko txapelketan.

Txirrindularitza profesionaletik 1988ko amaieran erretiratu zen eta Clas-Cajastur taldeko kirol zuzendari bihurtu zen. Zuzendari lanetan hainbat titulu lortu zituen, Tony Rominger, Fernando Escartín eta Ángel Casero bezalako txapeldunak gidatuz.

 Palmaresa 

 Sailkapen orokorra Itzuli Handietan 
Itzuli Handia1979198019811982198319841985198619871988Italiako Giroa-24.-37.-124.--94.UTFrantziako Tourra--50.---UTUT--Espainiako Vuelta-16.UT20.UTUTUTUT70.UTMunduko errepideko txapelketa 20pxUT3.55.7.-18.6.4.3.3.

 Erreferentziak 

 Kanpo estekak 

 Juan Fernándezen fitxa sitiodeciclismo.net webgunean

Kategoria:Espainiako txirrindulariak
Kategoria:1957ko jaiotzak
Kategoria:Italiako Giroko etapa irabazleak
Kategoria:Granada probintziako jendea